**Λυσίου *Ὑπέρ Μαντιθέου***

**Διήγηση-Απόδειξη Παράγραφος 5**

*Καίτοι οὔτε ἡμᾶς εἰκὸς ἦν εἰς τοιοῦτον καιρὸν ἀφιγμένους ἐπιθυμεῖν μετέχειν τῶν ἀλλοτρίων κινδύνων͵ οὔτ΄ ἐκεῖνοι φαίνονται τοιαύτην γνώμην ἔχοντες ὥστε καὶ τοῖς ἀποδημοῦσι καὶ τοῖς μηδὲν ἐξαμαρτάνουσι μεταδιδόναι τῆς πολιτείας͵ ἀλλὰ μᾶλλον ἠτίμαζον καὶ τοὺς συγκαταλύσαντας τὸν δῆμον.*

Και πράγματι ούτε εμείς ήταν φυσικό, επειδή φτάσαμε σε τέτοια περίσταση να επιθυμούμε να συμμετέχουμε σε ξένους κινδύνους ούτε εκείνοι προφανώς είχαν τέτοιες απόψεις, ώστε και σε εκείνους που ήταν μακριά από την πατρίδα και σε αυτούς που δεν είχαν κάνει κανένα κακό να τους παρέχουν αξιώματα στη διοίκηση της πολιτείας αλλά περισσότερο στερούσαν τα πολιτικά δικαιώματα και από αυτούς που τους βοήθησαν να καταλύσουν την δημοκρατία.

**Χρονικές αντικαταστάσεις**

* *ἐστί,****ἦν****, ἒσται, ἐγένετο, γέγονε, έγεγόνει*
* *ἀφικνουμένους, ἀφιξομένους, ἀφικομένους,****ἀφιγμένους***
* ***ἐπιθυμεῖν****, ἐπιθυμήσειν, ἐπιθυμῆσαι, ἐπιτεθυμηκέναι*
* ***μετέχειν****,μεθέξειν/μετασχήσειν, μετασχεῖν, μετεσχηκέναι*
* ***φαίνονται****, ἐφαίνοντο, φανοῦνται/*(*φανθήσονται*)*/ φανήσονται, ἐφήναντο/ ἐφάνθησαν/ ἐφάνησαν, πεφήνασι/ πεφασμένοι εἰσί,*(*ἐπεφήνεσαν*)*/ πεφασμένοι ἦσαν*
* ***ἒχοντες****, ἓξοντες/σχήσοντες, σχόντες, ἐσχηκότες*
* ***ἀποδημοῦσι****, ἀποδημήσουσι, ἀποδημήσασι, ἀποδεδημηκόσι*
* ***ἐξαμαρτάνουσι****, ἐξαμαρτησομένοις, ἐξαμαρτοῦσι, ἐξημαρτηκόσι*
* ***μεταδιδόναι****, μεταδώσειν, μεταδοῦναι, μεταδεδωκέναι*
* *ἀτιμάζουσι, ἠτίμαζον, ἀτιμάσουσι, ἠτίμασαν, ἠτιμάκασι, ἠτιμάκεσαν*
* *συγκαταλύοντας, συγκαταλύσοντας,****συγκαταλύσαντας****, συγκαταλελυκότας*

**Εγκλιτικές αντικαταστάσεις**

* ***φαίνονται****, φαίνωνται, φαίνοιντο, φαινέσθων -έσθωσαν,*(*φαίνεσθαι, φαινόμενοι*)

**Συντακτική ανάλυση**

***καίτοι οὔτε ἡμᾶς εἰκὸς ἦν εἰς τοιοῦτον καιρὸν ἀφιγμένους ἐπιθυμεῖν μετέχειν τῶν ἀλλοτρίων κινδύνων*:**Κύρια πρόταση

***οὒτε εἰκὸς ἦν*:**ρήμα/ ***ἐπιθυμεῖν*:**υποκείμενο της απρόσωπης έκφρασης, τελικό απαρέμφατο, με υποκείμενο ***ἡμᾶς*** (ετεροπροσωπία).

***μετέχειν*:**αντικείμενο στο ***ἐπιθυμεῖν***, τελικό απαρέμφατο, με υποκείμενο ***ἡμᾶς***(ταυτοπροσωπία).

***τῶν κινδύνων*:**αντικείμενο στο ***μετέχειν.***

***τῶν ἀλλοτρίων*:**επιθετικός προσδιορισμός στο ***κινδύνων.***

***ἀφιγμένους*:**επιρρηματική αιτιολογική μετοχή με υποκείμενο ***ἡμᾶς***(συνημμένη) ως επιρρηματικός προσδιορισμός της αιτίας στο***ἐπιθυμεῖν.***

***εἰς καιρὸν*:**εμπρόθετος επιρρηματικός προσδιορισμός που δηλώνει χρόνο στο***ἀφιγμένους.***

***τοιοῦτον*:**επιθετικός προσδιορισμός στο ***καιρόν.***

***οὔτ΄ ἐκεῖνοι φαίνονται τοιαύτην γνώμην ἔχοντες*:**Κύρια πρόταση

***οὒτε φαίνονται*:**ρήμα/***ἐκεῖνοι*:**υποκείμενο/ ***ἔχοντες*:**κατηγορηματική μετοχή από το ***οὒτε*** ***φαίνονται*** με υποκείμενο***ἐκεῖνοι***ως κατηγορούμενο του υποκειμένου της/ ***γνώμην*:**αντικείμενο στο ***ἒχοντες.***

***τοιαύτην*:**επιθετικός προσδιορισμός στο***γνώμην.***

***ὥστε καὶ τοῖς ἀποδημοῦσι καὶ τοῖς μηδὲν ἐξαμαρτάνουσι μεταδιδόναι τῆς πολιτείας*:**Δευτερεύουσα επιρρηματική συμπερασματική πρόταση, απαρεμφατική, ως επιρρηματικός προσδιορισμός του αποτελέσματος στο ***οὒτε*** ***φαίνονται*** της κύριας πρότασης που προηγείται.

***μεταδιδόναι*:**απαρέμφατο σε θέση ρήματος, τελικό απαρέμφατο/***ἐκεῖνοι*(*ενν.*):**υποκείμενο (ταυτοπροσωπία) σε σχέση με το ρήμα της κύριας (***οὒτε φαίνονται ἐκεῖνοι)***/***τῆς πολιτείας*:**άμεσο αντικείμενο***/ τοῖς ἀποδημοῦσι καὶ τοῖς ἐξαμαρτάνουσι*:**επιθετικές μετοχές με υποκείμενο τα άρθρα τους, ***τοῖς****,* ως έμμεσα αντικείμενα.

***μηδὲν*:**σύστοιχο αντικείμενο της μετοχής ***ἐξαμαρτάνουσι.***

***ἀλλὰ μᾶλλον ἠτίμαζον καὶ τοὺς συγκαταλύσαντας τὸν δῆμον*:**Κύρια πρόταση

***ἠτίμαζον*:**ρήμα/***ἐκεῖνοι*(*ενν.*):**υποκείμενο/ ***τοὺς συγκαταλύσαντας*:**επιθετική μετοχή με υποκείμενο το άρθρο της, ***τοὺς****,*ως αντικείμενο.

***τὸν δῆμον*:**αντικείμενο στο ***τοὺς συγκαταλύσαντας.***

***μᾶλλον*:**επιρρηματικός προσδιορισμός του ποσού στο***ἠτίμαζον.***

**Ερμηνευτικά Σχόλια**

* Αναφέρει πως σε μια τέτοια δύσκολη στιγμή για τους τριάκοντα (είχαν προκαλέσει την οργή των δημοκρατικών με τις αυθαιρεσίες τους) ούτε αυτός επιθυμούσε να συμμετέχει στους κινδύνους που διέτρεχαν, ούτε και αυτοί, όμως, επιθυμούσαν δίπλα τους όσους δεν μετείχαν στις αυθαιρεσίες και στις αντιδημοκρατικές τους ενέργειες.